Versindaba » Blog Archive » Marlies Taljard Nuwe Griekwapsalms: ou stof nuut aangebied
Vervreemding kan streng gesproke ook deel wees van intertekstualiteit (die praktyk om ou tekste in die kreatiewe proses te gebruik). Hoewel die Bybelse interteks die mees opvallende is, maak du Plessis egter ook van ander intertekste gebruik. Die gedig “Josef” is byvoorbeeld duidelik geskoei op die bekende gedig “Maria” van Elisabeth Eybers. Du Plessis se gedig werk vervreemdend op die leser juis omdat dit een van die bekendste gedigte van Eybers binne ‘n ander konteks plaas. Die frase Maria, nooi uit Nasaret word in die nuwe gedig Josef, klong yt Nasaret. Du Plessis se gedig sluit aan by Eybers se strofe:
Tags: Add new tag, Du Plessis Hans, Griekwapsalms, Intertekstualiteit, Karos orie dyne, vervreemding	Wednesday, August 22nd, 2012 |
5 Kommentare op “Marlies Taljard Nuwe Griekwapsalms: ou stof nuut aangebied”
August 27th, 2012 at 1:24 pm Moet Griekwaverse nie vir Griekwasprekers en -skrywers gelos word nie? Laat my te veel dink aan “Lekker ou Jan” wat eers deur ‘n blanke Weskuslander op ‘n CV gesing is (en dalk lekker geld verdien het) voordat ons die ware Jakob/Jan op ‘n TV-program uit Namakwaland kon sien.
August 27th, 2012 at 1:49 pm Mag wees … maar dit is nie die kern van my betoog nie. Ek het dit slegs gehad oor die gebruik van ander tekste as deel van ‘n nuwe teks. Die punt wat jy maak, word aangeraak deur du Plessis self in ‘n onderhoud met Elias Nel op Versindaba by die onderstaande skakel:
Marlies Taljard bekyk Bybelverse wat nuut aangebied word in Hans du Plessis se Karos orie dyne | LAPA Uitgewers :
August 29th, 2012 at 11:04 am [...] Volledige artikel: Versindaba [...]
September 5th, 2012 at 6:46 am Ek het vanoggend e-pos gekry van Hans du Plessis wat vra dat ek die volgende antwoord namens hom aan Marianne de Jongh verskaf:
Nou dié Marianne de Jong, is sy nou altemit lid van die Griekwaraad, of op watter grond praat sy namens die Griekwas? Ek het nog nooit namens, vir of teen die Griekwas gepraat nie. Al wat ek gedoen het, was om in een van die dialekte van my eie taal my eie, oorspronklike gedigte te skep. In 1981 al, en op grond van intensiewe linguistiese navorsing oor die variëteit. Ek het De Jong nog nooit vir André Brink namens die Engelse hoor vra om die Engelse roman vir die Britte te los nie. O ja, en wat Lekker ou Jan betref: die heel eerste landswye blootstelling daarvan was deur tant Grietjie self in die televisiereeks, Afrikaans, ons eie mixed bredie, wat ek en wyle Annette du Plessis gemaak het. Vóór ’94, lank voor die ontwikkeling van skynheilige politieke liddorings op pienk voetjies.
September 6th, 2012 at 5:36 pm Ditsem, Hans! Mens het so half gehoop dat die Marianna de Jong se 80-jarige wa vol nonsens gepieker oor “jy mag jou ‘n ander se stem nie verbeeld nie” (en sommer ook: jy mag die ander nie van aangesig tot aangesig sien nie) se wiele teen dié tyd sou afgeval het. Red nou ‘n volk met sulke verstokte kopgekoloniseerdes!